|  |
| --- |
|  |
| **ИЗВЕШТАЈ О ПОСЛОВАЊУ** |
| **И ГОДИШЊИ ОБРАЧУН**  **ЗА 2017. ГОДИНУ** |
|  |
|  |
| **Znak** |

|  |
| --- |
| Ниш, фебруар 2018. године |

Садржај

[УВОДНИ ДЕО 2](#_Toc283714218)

[ЗАКОНСКИ ОСНОВ ЗА ИЗРАДУ 2](#_Toc283714219)

[ДЕЛАТНОСТ НАРОДНОГ УНИВЕРЗИТЕТА 2](#_Toc283714220)

[ОРГАНИЗАЦИЈА РАДА 4](#_Toc283714221)

[I ЦЕНТАР ЗА УЧЕЊЕ СТРАНИХ ЈЕЗИКА 4](#_Toc283714222)

[II ЦЕНТАР ЗА ПОСЛОВНУ ЕДУКАЦИЈУ, МЕНАЏМЕНТ, СТРУЧНО И ОСТАЛЕ ОБЛИКЕ ОСПОСОБЉАВАЊА 7](#_Toc283714223)

[1. МЕНАЏМЕНТ И КОНСУЛТАТИВНА НАСТАВА 7](#_Toc283714224)

[2. СТРУЧНО ОСПОСОБЉАВАЊЕ 8](#_Toc283714225)

[3. ОСТАЛО ОСПОСОБЉАВАЊЕ 9](#_Toc283714226)

ЗАКЉУЧАК..........................................................................................................12

**ИЗВЕШТАЈ О ПОСЛОВАЊУ**

**И ГОДИШЊИ ОБРАЧУН**

**ЗА 2017. ГОДИНУ**

# УВОДНИ ДЕО

## ЗАКОНСКИ ОСНОВ ЗА ИЗРАДУ

У складу са Статутом „Народног универзитета“ Ниш, члан 22. став 1. тачка 1. подносим Управном одбору на разматрање и усвајање Извештај о пословању „Народног универзитета“ Ниш (у даљем тексту: „Народни универзитет“) за 2017. годину.

Пословне резултате „Народног универзитета“ чине рачуноводствени искази, који су саставни део овог Извештаја и потврђују завршетак једне веома напорне, али изузетно успешне пословне године.

Економске претпоставке за реализацију Финансијског плана, на којима се заснивало његово постављање у 2017. години су испуњене.

## 

## ДЕЛАТНОСТ НАРОДНОГ УНИВЕРЗИТЕТА

У условима брзи, демографских, социјално-политичких, економских и научно технолошких промена, изузетно је порастао значај образовања и учења одраслих. Оно има виталну улогу у економском развоју савременог друштва и стварању простора за делотворно учешће грађана у решавању различитих друштвених, професионалних, породичних и индивидуалних проблема. Стицање и употреба знања, посебно у одраслом добу, постали су кључ за решавање најзначајнијих друштвених и индивидуалних проблема.

Образовање одраслих у Србији има традицију, што не значи да је имало континуиран еволутивни прогресивни развојни ток. Његова судбина саткана је од тенденција или периода прогресије, али и периода систематске деградације, па и потпуног одумирања неких његових, чак виталних делова.

Образовање одраслих у Србији данас, према расположивим подацима, реализују препознатљиве четири врсте понуђача образовних услуга: **прва** структура обухвата традиционалне андрагошке институције (радничке, народне и отворене универзитете); **другу** структуру образовања одраслих чине понуде удружења послодаваца, разних комора, занатских организација и предузећа; **трећа** структура плод је нових иницијатива и група за самопомоћ, путем удружења, грађанских покрета и невладиних организација; **четврту** структуру доживотног образовања чине мали комерцијални понуђачи који се све више појављују у форми разних „школа“, центара и агенција за неформално образовање. Због такве структуре, на тржишту образовања одраслих присутан је велики број понуђача, са тенденцијом њиховог даљег раста.

У контексту изнетих сазнања у претходном ставу, постало је неопходно да Пословно удружење народних, радничких и отворених универзитета и образовно-културних центара Србије, чији смо ми не само члан, него и један од оснивача, инсистира на конституисању уређеног система образовања одраслих по стандардима Европске Уније. Из наведених разлога, на иницијативу нашег „Народног универзитета“, извршено је пререгистровање Удружења у „Српско удружење институција за образовање одраслих“, 11.03.2010. године. Главна улога овако формираног Удружења је превасходно учешће у изради Закона о образовању одраслих које је oстварено ангажовањем два члана удружења, који су у стручном телу Министарства просвете РС. Закон је усвојен 25. јуна 2013. године и исти се примењује од 01.01.2014. године.

На „Народном универзитету“ Ниш, као образовној установи, са самосталним финансирањем, обављају се делатности, односно послови у складу са Статутом.

Основно опредељење колектива „Народног универзитета“ је било да се и ове године максимално искаже на пољу образовања одраслих, односно образовању које је одређено шифром **85.59**, не искључујући и друге могућности обухваћене регистрацијом у Привредном суду.

# ОРГАНИЗАЦИЈА РАДА

У циљу традиционалног и ефикасног остваривања делатности Програма рада, послови - радни задаци „Народног универзитета“ организују се по организационим јединицама у складу са технолошким карактеристикама процеса рада и основама планирања, остваривања и вредновања рада.

Организационе јединице „Народног универзитета“ обављају своју делатност као одговарајући центри образовних и других делатности, са пратећим стручним и организационо - техничким пословима.

Организација рада „Народног универзитета“ обавља се у:

* **Центру за учење страних језика.**
* **Центру за пословну едукацију, менаџмент, стручно и остале облике оспособљавања, у следећим деловима:**

1. Менаџмент и консултативна настава;
2. Стручно оспособљавање;
3. Остало оспособљавање.

* **Заједничкој служби.**

### 

### I ЦЕНТАР ЗА УЧЕЊЕ СТРАНИХ ЈЕЗИКА

У 2017. години Центар за учење страних језика је, као и Центар за пословну едукацију менаџмент и остале облике оспособљавања, пословао у условима јаке конкуренције и тешке материјалне ситуације изазване економском кризом. Финансијски резултат за 2017. годину није у потпуности остварен, тако да је исказан губитак у износу од -1.403.095,00 динара.

Номенклатура и стандарди квалитета наставе су усклађени са Заједничким европским оквиром за стране језике (CEF).

Центар за стране језике је члан клуба English Book-a, учесник радионица British Counsil-a.

* Центар је овлашћени испитни центар за полагање међународног испита и добијање сертификата који издаје Испитни одбор Лондонске привредне коморе LCCI (London Chamber of Comerce and Industrу Examination Board).
* Од 2014. године постали смо овлашћени испитни центар за полагање међународно признатог испита из италијанског језика CELI.
* Организовано је и одржано 6. HIPPO међународно такмичење из енглеског језика за младе узраста од 9-19 година у оквиру сарадње коју Центар за стране језике има као овлашћени испитни центар PEARSON LCCI. Ово такмичење је јединствени међународни пројекат који има за циљ упознавање са светским стандардима тестирања и креирање окружења за стварање нових пријатељстава, културних размена и развијање здравог спортског духа код деце. До сада је кроз ово такмичење прошло преко 55.000 кандидата из више од 1.500 школа из 20 земаља света.
* Наставља се сарадња са Амбасадом Јапана у Србији. На Народном универзитету је организовано неколико радионица Оригами вештине у сарадњи са Удружењем за неговање јапанске културе “Камидо“.
* Настављена је сарадња са Центром за културу у Сврљигу у области организовања курсева страних језика за грађане Сврљига.
* Настављено је са организовањем интензивних преподневних курсева страних језика са попустом од 60%, јер је овај вид наставе наишао на велико интересовање кандидата, нарочито незапослених. Овим смо испунили своју мисију да пратимо потребе и финансијске могућности својих суграђана и омогућимо им да стичу нова знања и вештине које ће им помоћи у запошљавању и професионалном усавршавању.

У току 2017. године у Центру за стране језике

* Одржана је настава на курсевима енглеског језика за узрасте од предшколског, школског до одраслих, и нивоима од почетног до напредног у Нишу и ван Ниша.
* Одржана је настава на курсевима немачког, норвешког, италијанског, француског, арапског, руског, шведског и српског језика за странце и знаковног језика.
* Обављене су ванредне провере знања из енглеског, немачког, руског, француског и српског језика за странце.
* Одржани су редовни испити за полазнике Центра и издати сертификати за одговарајуће нивое немачког у Центру за културу у Сврљигу.
* На Тендеру Националне службе запошљавања Србије за обуке из енглеског језика, добили смо:

-Обука из енглеског за особе са инвалидитетом-10 полазника у Смедереву;

-Обука из енглеског за особе са инвалидитетом-12 полазника у Нишу;

-Обука из енглеског за особе са инвалидитетом-6 полазника у Пожаревцу;

-Обука из енглеског за особе са инвалидитетом-8 полазника у Београду.

* Омогућили смо значајне попусте за незапослене и студенте, за ђаке Правно-пословне школе, за полазнике из исте породице, као и за све грађане нашег града.
* Организовани су летњи курсеви страних језика.
* Професори су учествовали на на семинарима ENGLISH BOOK-a, MACMILLAN , EDUCATIONAL CENTRE LCCI EDI и семинарима из каталога Министарства просвете.
* Продужено чланство у Клубу Еnglish Book-a .

У току 2017. године, у фебруарском, јунском и септембарском испитном року, завршени су курсеви страних и остварен је приход од:

|  |  |  |
| --- | --- | --- |
| 1. | Приход без ПДВ-а | 2.508.768,00 |
| 2. | Трошкови послодавца | 1.365.427,00 |
| 3. | Доприноси послодавца | 389.684,00 |
| 4. | Зраде-бруто 1 | 2.156.752,00 |
| 5. | Укупни трошкови | 3.911.863,00 |
| 6. | Добит | -1.403.095,00 |

Покриће негативног пословања Центра за стране језике биће из позитивног пословања наставне базе у Крушевцу са 790.000,00 динара и форме стручног оспособљавања 613.095,00 динара.

### II ЦЕНТАР ЗА ПОСЛОВНУ ЕДУКАЦИЈУ, МЕНАЏМЕНТ,

### СТРУЧНО И ОСТАЛЕ ОБЛИКЕ ОСПОСОБЉАВАЊА

Центар за пословну едукацију, менаџмент стручно и остале облике оспособљавања (у даљем тексту Центар), у извештајном периоду покушао је да прати сва кретања у друштву, имајући у виду главни циљ рада који се односио на реализацију Плана и програма рада, а самим тим и Финансијског плана предвиђеног за 2017. годину. Код реализације, Центар је сходно напред наведеним циљевимa, своју делатност реализовао кроз 3 организационе јединице, и то:

**1. Менаџмент и консултативна настава;**

**2. Стручно оспособљавање;**

**3. Остало оспособљавање.**

1. МЕНАЏМЕНТ И КОНСУЛТАТИВНА НАСТАВА

Овај део Центра је у 2017. години наставио пословно-техничку сарадњу по Уговору са Факултетом за менаџмент Зајечар, која обухвата све послове студентске службе (упис, потврде, пријаве и осталу документацију која се обрађује и шаље Факултету), као и организовање консултација.

Факултет за менаџмент–Зајечар је донео Одлуку о формирању Консултативног центра у Нишу на основу:

-Уверења о акредитацији студијских програма ОАS4-Економија– студија на даљину бр. 612-00-02327/2014-04 од 12.06.2015. године и

-Уверења о акредитацији ОАS4 – Бизнис менаџмент студије на даљину, бр.612-00-02326/2014-04 од 12.06.2015. године.

На основу Уговора о пословно техничкој сарадњи остварено је:

|  |  |  |
| --- | --- | --- |
| Ред. Бр. | Опис | Остварења |
| 1. | Приход без ПДВ-а | 7.069.612,00 |
| 2. | Трошкови пословања | 2.460.122,00 |
| 3. | Доприноси послодавца на зараде | 1.128.461,00 |
| 4. | Зараде-бруто 1 | 6.245.930,00 |
| 5. | Укупни трошкови | 9.834.513,00 |
| 6. | Добит | **-2.764.901,00** |

Покриће негативног пословања дела Центра за менаџмент и консултативну наставу биће из позитивног пословања стручног оспособљавања у износу од 1.764.901,00 динара и осталог оспособљавања у износу од 1.000.000,00 динара.

2. СТРУЧНО ОСПОСОБЉАВАЊЕ

У оквиру планираних активности за 2017. годину део Центра ПЕМСО за стручно оспсобљавање реализовало је следеће планиране активности:

* упис физичких лица на обуке за занатска и услужна занимања,
* провере знања - испити за кандидате који су већ радили на одређеним

пословима,

* упис полазника на информатичке обуке и административна занимања,
* организовање испита-провере знања за радне организације од којих је након урађених понуда добијен посао,
* припрема и израда тендера за Националну службу за запошљавање и почетак реализације обука које су добијене, а које су завршене у 2017. години и 10 обука у 9 градова биће завршено у 2018. години.
* реализација добијених тендера за КПЗ-Ниш,
* лиценцирање програма рада за особе са инвалидитетом,
* израда одређеног броја планова и програма обука за акредитацију код Министарства просвете, науке и технолошког развоја,
* реализација провере ИСО 9001, 14001 и 18001 стандарда,
* као и ранијих година, пружање логистичке подршке Наставној бази у Крушевцу.
* настављена је сарадња са невладином организацијом ''ХЕЛП'', за коју су реализоване обуке и за коју ће бити реализовано још обука током 2018. године које су већ уговорене,
* као круна великог ангажовања израде ИПА пројекта реализована су два Лот-а: Лот 3 са 410 полазника, у 26 градова и општина и

Лот 2 са 417 полазника, у 27 градова и општина.

Из свега овога се може закључити да је за форму стручно оспособљавање ово била изузетно успешна година. План и програм је у потпуности остварен и премашен за 85%.

|  |  |  |
| --- | --- | --- |
| Ред. Бр. | Опис | Остварења |
| 1. | Приход без ПДВ-а | 13.472.002,00 |
| 2. | Трошкови пословања | 5.170.550,00 |
| 3. | Доприноси послодавца на зараде | 889.721,00 |
| 4. | Зараде-бруто I | 4.923.497,00 |
| 5. | Укупни трошкови | 10.983.768,00 |
| 6. | Добит | 2.488.234,00 |

3. ОСТАЛО ОСПОСОБЉАВАЊЕ

Активности дела Центра за остало оспособљавање подразумевају организовање курсева за самостално вођење пословних књига, царинике-шпедитире, бармене и курсеве за негу лепотe.

План и програм рада са финансијским планом за 2017. годину реализован је у потпуности и премашен за 77%.

Током 2017. године на овој форми је реализовано следеће:

Упис полазника на стандардне курсеве и то:

* + Стилиста мушких и женских фризура
  + Мануелни терапеут масер са познавањем акупресуре
  + Педикир – маникир
  + Козметичар – естетичар
  + Шминкер

Упис полазника на обуке:

* + Вођење пословних књига
  + Цариник шпедитер
  + Бармен

Упис полазника на скраћене обуке

* + Надоградња ноктију
  + Депилација
  + Надоградња косе

-Рад на пројектима, као нова могућност остваривања прихода у оквиру делатности Народног универзитета Ниш, односно остваривање сарадње са другим организацијама укљученим у пројекте;

-Рад на лиценцирању, не само планова и програма за особе са инвалидитетом, него и лиценцирање које је предвиђено новим Законом о образовању у Министарству просвете, науке и технолошког развоја;

-Учешће на тендеру Националне службе запошљавања обуке за особе са инвалидитетом, где је у 2017. години реализовано 5 обука у 5 градова;

-Након изузетног ангажовања и рада на припреми ИПА пројекта у 2016. години, током 2017. године реализован је Лот 4 ИПА пројекта са 447 полазника у 28 градова и општина.

|  |  |  |
| --- | --- | --- |
| Ред. Бр. | Опис | Остварења |
| 1. | Приход без ПДВ-а | 8.769.265,00 |
| 2. | Трошкови пословања | 3.807.792,00 |
| 3. | Доприноси послодавца на зараде | 598.959,00 |
| 4. | Зараде-бруто I | 3.314.623,00 |
| 5. | Укупни трошкови | 7.721.374,00 |
| 6. | Добит | 1.047.891,00 |

Отварење Информативног Центра наставне базе у Крушевцу, било је једно од решења да се у овом делу Србије приближе наше образовне услуге.

|  |  |  |
| --- | --- | --- |
| Ред. Бр. | Опис | Остварења |
| 1. | Приход без ПДВ-а | 3.222.686,00 |
| 2. | Трошкови пословања | 2.423.298,00 |
| 3. | Добит | 799.388,00 |

Из предходног прегледа пословања наставне базе у Крушевцу за 2017. годину види се да је доношење одлуке о отварању ове наставне базе дало изузетно повољан ефекат.

Недостатак ове врсте образовања, као и изузетно залагање свих радника Народног универзитета на том подручју кроз извођење наставе, учешћа на завршним испитима, израда сертификата, литературе итд. довели су до позитивног пословања, па је с тога било могуће и оправдано покриће форми рада које су пословале негативно.

## ЗАКЉУЧАК

Друштвено-економско стање у коме је припреман Програм рада „Народног универзитета“ Ниш за 2017. годину, обележили су неповољни услови привређивања. И у извештајном периоду наглашена је економско-финансијска нестабилност, као последица дуготрајне економске кризе у земљи.

2017. година са свим неповољним условима пословања је за нама, али као изузетно успешна година. Несигурност која је владала, иде у прилог чињеници да сви организациони облици морају да се уједине у један уиграни тим који реагује на свако упозорење тржишта. Добром применом „SWOT“ анализе (снаге, слабости, могућности, претње), пословном стратегијом, прилагођавањем цена и квалитетом услуга, може се задовољити па и **проширити** тржиште, што се и обистинило у 2017. години ( у преко 50 градова и општина од Суботице до Гњилана и од Зајечара и Бора до Пријепоља).

Детаљни елементи, који доказују претходне наводе приказани су на крају овог Извештаја у табели, која садржи све елементе остварења Финансијског плана „Народног универзитета“ за 2017. годину.

Зараде радника редовно су исплаћиване у терминима утврђеним појединачним Колективним уговором „Народног универзитета“, тј. од 10.-15. и од 25.-30 у месецу.

Уважавајући наведене одреднице, верујемo, да ће запослени на „Народном универзитету“ бити у стању да прате промене, које су већ захватиле све сфере нашег друштва и постићи чак и боље резултате у периоду који следи.

Директор

\_\_\_\_\_\_\_\_\_\_\_\_\_\_\_\_\_\_\_\_\_\_

Славица Антић

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | **ПРЕГЛЕД ОСТВАРЕЊА ФИНАНСИЈСКОГ ПЛАНА НАРОДНОГ УНИВЕРЗИТЕТА ЗА 2017 год.** | | | |  | |  |  |  |  |  | | Ред.  број | О П И С |  | П Л А Н И Р А Н О |  | | 1 | **ПРИХОДИ** СА ПОРЕЗОМ НА ДОДАТУ ВРЕДНОСТ | | **32.770.000** | **41.822.332** | | 2 | ПОРЕЗ НА ДОДАТУ ВРЕДНОСТ ЗА УСЛУГЕ | | 3.878.000 | 6.780.000 | | 3 | **НЕТО ПРИХОД** БЕЗ ПДВ-а | | **28.892.000** | **35.042.332** | | 4 | **Т Р О Ш К О В И:** | 1. ПОСЛОВАЊА | 11.617.000 | 15.227.189 | |  |  | 2. ДОПР. ПОСЛОДАВЦА НА ЗАРАДЕ РАДНИКА | 2.623.000 | 3.006.825 | | 5 | **УКУПНО ТРОШКОВИ** | | **14.240.000** | **18.234.014** | | 6 | **ЗАРАДЕ РАДНИКА** (нето зарада са порезом и доприносима на терет радника) | | **14.652.000** | **16.640.802** | | 7 | **Д О Б И Т (3 - 5 - 6)** | | **0** | **167.516** | |  |  |  |  |  | |  |  |  |  |  | |  |  |  |  |  | |  |  | Председник Управног одбора |  |  | |  |  | \_\_\_\_\_\_\_\_\_\_\_\_\_\_\_\_\_\_\_\_\_\_ |  |  | |  |  | Саша Миљковић |  |  | |  |  |  |  |  | |
|  |
|  |
|  |
|  |